ועדת הכספים, כנסת 18, פרוטוקול מספר 855, 2011-08-16 10:30

משה גפני: אני פותח את ישיבת ועדת הכספים.

משה גפני: על סדר היום שינויים בתקציב לשנת 2011.

משה גפני: פנייה מספר 401 –

מעין נשר: נתבקשתי על ידי רפרנט חינוך לייצג אותו לצורך הפנייה.

משה גפני: אני לא אוהב את זה אבל לא תהיה לי ברירה כי יש לי אלף שאלות על עוז לתמורה.

משה גפני: את תדעי לענות לי?

מעין נשר: אנחנו נתחיל ונראה.

מעין נשר: אם תסכים לקבל תשובות אחר כך, תקבל.

משה גפני: למה מיועד הכסף?

מעין נשר: הכסף מיועד לתקצוב של 87 מיליון ו-125 אלף שקלים בהרשאה להתחייב לצורך הקמת פינות עבודה למורים.

מעין נשר: הרפורמה כמו שהיא היום מעבירה את המורים בחטיבה העליונה מ-24 שעות עבודה בשבוע לארבעים שעות עבודה בשבוע.

מעין נשר: 16 שעות הפרש, מתוכן יש עשר שעות בהן המורים ישהו בבתי הספר, יבדקו מבחנים, ידברו עם תלמידים והם צריכים פינות עבודה.

מעין נשר: הכסף נועד כדי שיהיה אפשר להתחיל לבנות את פינות העבודה.

משה גפני: בבתי הספר היסודיים שיש שם תוכנית של אופק חדש, עבר כסף.

מעין נשר: כן.

משה גפני: את מנחשת.

מעין נשר: כן.

מעין נשר: אם אתה רוצה לשאול על עוז לתמורה, על בתי הספר התיכוניים, אין בעיה.

משה גפני: זה גם לבתי הספר החרדים?

מעין נשר: כן.

משה גפני: גם את זה את מנחשת.

מעין נשר: לא.

מעין נשר: לא מנחשת.

מעין נשר: הכניסה לרפורמה היא כרגע וולנטרית.

מעין נשר: כדי שבית ספר ייכנס לרפורמה, צריכים 75 אחוזים מהמורים להצביע בעד הכניסה לרפורמה.

מעין נשר: בתי הספר החרדים גם כן יכולים להיכנס בהסדר.

מעין נשר: יש עוד מספר תנאי סף שמפורטים בהסכם, איזושהי רמת בקרה על רמת ההוראה בבית הספר וכולי.

מעין נשר: הכסף כאן, ה-87 מיליון שקלים, זה מתוך הערכה ש-500 בתי ספר ירצו להיכנס לרפורמה.

משה גפני: מתוך כמה?

מעין נשר: מתוך אלף.

משה גפני: אלף בתי ספר תיכוניים?

מעין נשר: אם יצטרכו עוד, יתקצבו עוד.

משה גפני: לא הבנתי.

משה גפני: כמה בתי ספר תיכוניים יש במדינת ישראל?

מעין נשר: אלף שיכולים להיכנס.

משה גפני: מה זה שיכולים?

משה גפני: יש כאלה שלא יכולים?

מעין נשר: אני לא יודעת בדיוק.

משה גפני: בפנינו עומדות שתי ברירות.

משה גפני: יש ברירה אחת והיא לא לאשר את זה עכשיו ואז יכולה להיות בעיה והאפשרות השנייה היא לאשר את זה אבל בתנאי שאני אקבל היום פרטים.

מעין נשר: אין בעיה.

משה גפני: אני אגיד לך מה הפרטים שאני רוצה.

משה גפני: את ענית בביטחון עצמי רב ואני דווקא מקנא בביטחון העצמי שלך.

משה גפני: למשל לגבי העניין הזה של כמה בתי ספר נמצאים והאם בתי הספר החרדים נמצאים בתוכנית הזאת.

משה גפני: אני רוצה לדעת אם כן או לא.

משה גפני: תבדקי עוד הפעם.

משה גפני: אני לא רוצה לומר לך שאת לא צודקת מכיוון שאני לא יודע.

משה גפני: גם אני מנחש שבתי הספר החרדיים לא בפנים.

משה גפני: אני מנחש.

מעין נשר: את הנושא הזה ביררתי כי ניחשתי שתשאל לגבי בתי הספר החרדיים.

משה גפני: אנחנו עוסקים בניחושים היום.

משה גפני: מי נתן לך את התשובה הזאת?

מעין נשר: אורי, רפרנט חינוך.

מעין נשר: אנחנו מוכנים לשלוח לך גם במייל א הפרטים המלאים כפי שאתה מבקש.

משה גפני: בסדר.

משה גפני: אני רוצה לדעת כמה בתי ספר תיכוניים יש במדינת ישראל, כמה מתוכם יקבלו מתוך ה-87 מיליון שקלים והאם יש תוכנית לעתיד בעניין הזה, להביא עוד תקציב.

משה גפני: אני רוצה את זה בכתב היום.

משה גפני: אני סומך עליך כי אני רואה שאת באמת עם ביטחון כזה.

משה גפני: אנחנו נאשר את זה ושהיום נקבל את הפרטים בכתב.

מעין נשר: בסדר.

משה גפני: פניה, יש לך שאלות?

פניה קירשנבאום: לא.

פניה קירשנבאום: אני עדיין תחת ההשפעה של הפגישה אתמול וההדים שלה.

פניה קירשנבאום: היום אני מנסה להתאזן על עצמי.

משה גפני: אנחנו מצביעים.

משה גפני: ה צ ב ע ה פנייה מספר 401 – אושרה פה אחד את תעבירי היום בכתב את התשובות לשאלות.

מעין נשר: כן.

משה גפני: פניות מספר 419 עד 422 -

עדי חכמון: הפנייה נועדה להעביר 23 מיליון שקלים ממשרד השיכון לטובת הקמת מתקן טיהור שפכים ברהט.

משה גפני: אני לא מאמין לכם.

משה גפני: אתם מורידים 23 מיליון שקלים ממכירת דירה בדיור הציבורי?

עדי חכמון: לא.

משה גפני: זה מה שכתבתם לנו.

עדי חכמון: זה כסף שיועד להקמת המט"ש.

עדי חכמון: אלה פתרונות ביוב כדי שתוכל לקום השכונה.

עדי חכמון: משרד השיכון צריך להשתתף בהקמת המט"ש כדי שיהיה פתרון ביוב לשכונה.

משה גפני: אני לא מבין.

עדי חכמון: על מנת להקים שכונה, חייב לתת אישור שיש פתרון קצה.

עדי חכמון: משמע שהביוב מטופל.

עדי חכמון: כדי שהביוב יהיה מטופל, צריך להקים מתקן טיהור שפכים וזה חלקו של משרד השיכון בטיהור השפכים כי אלה דירות שלו.

פניה קירשנבאום: מאיזה כסף אתם לוקחים את הכסף הזה למתקן הטיהור?

עדי חכמון: זה כסף שאני קיבלתי ממשרד השיכון.

עדי חכמון: אני רפרנטית מים אבל כתוב כאן שזה ממבצע מכירות דירות.

עדי חכמון: אני מניחה שאלה היטלים ספציפיים שיועדו לנושא הזה, אבל אני לא יודעת.

פניה קירשנבאום: כבוד היושב ראש, תוכל להגיד שאנחנו מטפלים גם במגזר הבדואי.

משה גפני: מה שנכון, נכון.

עדי חכמון: יש עוד כמה חלקים בפנייה.

עדי חכמון: יש עוד שני מיליון שקלים שמשרד התעשייה מעביר אלינו בשביל מתקן טיהור שפכים באזור התעשייה נועם.

משה גפני: זה לא הכול רהט?

עדי חכמון: לא.

טמיר כהן: 23 מיליון שקלים זה רהט.

פניה קירשנבאום: חלק מועבר ממשרד הבינוי וחלק ממשרד התעשייה.

עדי חכמון: לא, זה לא אותו מט"ש.

משה גפני: באזור התעשייה נועם.

משה גפני: בסדר.

פניה קירשנבאום: לאזור התעשייה עובר ממשרד התעשייה.

עדי חכמון: נכון.

משה גפני: מה הדבר השלישי?

משה גפני: 350 אלף שקלים.

עדי חכמון: מרשות הטבע והגנים להכנת תוכנית אב לטבע ונוף ברשות המים.

עדי חכמון: תוכנית אב למשק המים.

משה גפני: כל ההעברות האלה הן בהסכמתם?

עדי חכמון: בוודאי.

עדי חכמון: הכול בהסכמה.

משה גפני: בסדר.

משה גפני: יש עוד שאלות?

משה גפני: אין.

משה גפני: אנחנו מצביעים.

משה גפני: ה צ ב ע ה פניות מספר 419 עד 424 – אושרו פה אחד פניות מספר 424 עד 425 -

עופר מרגלית: הפנייה נועדה להעברה של 2.2 מיליון שקלים עבור תמיכות לשידורים קהילתיים.

עופר מרגלית: זה כחלק מסיכום של תמיכות בשידורים קהילתיים עם משרד התקשורת.

עופר מרגלית: בנוסף מתוקצבים עוד 120 אלפי שקלים לקליטת עובד חדש במשרד התקשורת שתפקידו הוא גביית תמלוגים מזכייני הרשות השנייה שהועברו לאחריות משרד התקשורת.

משה גפני: העובדים של משרד התקשורת לא יכולים לגבות את התמלוגים?

עופר מרגלית: זאת פעילות חדשה של המשרד.

משה גפני: צריך עובד מיוחד?

עופר מרגלית: כן.

עופר מרגלית: בחשבות.

עופר מרגלית: בנוסף מתוקצבת הוצאה מותנית בהכנסה על סך של 53 מיליון שקלים בתוספת הרשאה להתחייב בסך 65 מיליון שקלים לצורך הרחבת מערך השידור הדיגיטאלי בהתאם להחלטת הממשלה.

עופר מרגלית: בנוסף מתוקצבים סך של 25.5 מיליון שקלים בהוצאה מותנית בהכנסה עבור הפקת חדשות מקומיות וגם זה בהתאם לחוק.

עופר מרגלית: מה שעושים מהתמלוגים שהוט משלמת, בעצם מקזזים מהם 25 מיליון שקלים ועם זה מממנים חדשות מקומיות.

משה גפני: רגע.

משה גפני: לא הבנתי.

משה גפני: מקזזים מאיפה?

עופר מרגלית: מהתמלוגים שחברת הוט צריכה לשלם.

משה גפני: ומה עושים עם זה?

עופר מרגלית: מפיקים חדשות מקומיות.

משה גפני: למי נותנים את הכסף?

עופר מרגלית: לכל ההפקות של החדשות המקומיות בכל האזורים בארץ.

עופר מרגלית: יש כמה גופים.

עופר מרגלית: זה במודל תמיכות.

עופר מרגלית: יש קריטריונים ומי שמפיק חדשות לפי הקריטריונים, מקבל.

משה גפני: זאת אומרת, אם אני מפיק חדשות מקומיות ואני עומד בקריטריונים, אני אקבל.

עופר מרגלית: נכון.

משה גפני: למה?

עופר מרגלית: זה הסיכום אליו הגיעו.

משה גפני: את הסיכום הבנתי, אבל למה?

משה גפני: מה הסיבה?

משה גפני: רוצים לעודד חדשות מקומיות?

עופר מרגלית: יש חשיבות לחדשות מקומיות.

משה גפני: מה זה חדשות מקומיות?

זהבה גלאון: מה שהיה בהוט.

משה גפני: היה על זה גם דיון.

עופר מרגלית: זה קיים.

עופר מרגלית: זה משודר בכבלים ובלוויין בערוצים לא מרכזיים.

עופר מרגלית: משדרים חדשות מקומיות.

עופר מרגלית: לכל עיר יש ולמועצות מסוימות יש.

משה גפני: אתמול היה כשהיו התקנות של התקשורת.

משה גפני: זה 25 מיליון שקלים.

עופר מרגלית: 25.5 מיליון שקלים.

משה גפני: אנחנו מצביעים.

משה גפני: ה צ ב ע ה פניות מספר 424 ו-425 – אושרו פה אחד אגב, יש פיקוח על הכסף הזה?

משה גפני: יש ביקורת?

עופר מרגלית: כן.

עופר מרגלית: מי שמוביל את זה, זאת המועצה לשידורי כבלים ולוויין.

משה גפני: והיא מפקחת על זה?

עופר מרגלית: כן.

עופר מרגלית: הם מנהלים את הכספים האלה ואת התמיכות בחדשות המקומיות.

משה גפני: איך בודקים?

משה גפני: איך נעשית הביקורת?

עופר מרגלית: את הפרטים האלה אני צריך לשאול את ניצן חן, את המועצה לכבלים ולוויין.

משה גפני: ניצן חן.

משה גפני: אתה יכול לומר לי איך זה קורה?

משה גפני: אני דווקא מטפל לאחרונה בכל מיני ביקורות.

עופר מרגלית: אין שום בעיה.

זהבה גלאון: אדוני, אני רוצה לשאול משהו.

זהבה גלאון: יש מליאה ואני אמורה לדבר בה.

זהבה גלאון: אני רוצה להתנגד לסעיף בחטיבת ההתיישבות.

זהבה גלאון: אתה יכול לקדם את הפנייה?

משה גפני: כן.

משה גפני: תגיד לניצן חן שהיות שאני עוסק בביקורות, אני רוצה לדעת איך מתבצעת כאן הביקורת.

זהבה גלאון: עמוד 27.

משה גפני: פניות מספר 450 עד 452 –

מעין נשר: אני אסביר.

מעין נשר: הפנייה נועדה לתקצוב של 49 מיליון ו-976 אלף שקלים לחטיבה להתיישבות עבור הנושאים הבאים: שני מיליון שקלים מתקציב המשרד לפיתוח הנגב והגליל, נועד לתקצוב כפר סטודנטים בדימונה.

מעין נשר: עוד 40 מיליון שקלים ו-876 אלף שקלים נועדו להתאמת רמת המזומן בתקנות לקצב הביצוע.

מעין נשר: זה עבור הרשאות שניתנו בשנה קודמת ועכשיו מתקצבים מזומן בתקנות.

מעין נשר: מיליון וחצי שקלים מתוקצב בחטיבה לצורך מעבר לשימוש במערכת מרכבה.

מעין נשר: שלושה מיליון ו-836 אלף שקלים נועדו לתקצוב פעולות רוחב שונות במטה החטיבה כמו שכר וכולי.

משה גפני: מה זה מטה החטיבה?

מעין נשר: מטה החטיבה להתיישבות.

מעין נשר: יש להם פעולות שהן רוחביות כמו למשל מרכזי קליטה רב אזוריים.

מעין נשר: נניח אתה רוצה להתיישב בישוב מסוים ואתה רוצה מידע על הישוב, אתה מתקשר למרכז הקליטה הכלל אזורי והוא אומר לך איפה יש מקום פנוי, באיזה ישוב.

פניה קירשנבאום: מרכזי מידע.

מעין נשר: יש כל מיני פעילויות של סיוע התיישבותי מותנה שהוא רוחבי, שהוא נמצא בתקציב המטה והם מחלקים אותו אחר כך לפי קריטריונים שונים.

מעין נשר: זאת הפעילות במטה.

מעין נשר: עוד 600 אלף שקלים לתקצוב תשתיות חינוך בישובי המפונים.

משה גפני: איזה ישובי מפונים?

מעין נשר: בלכיש.

מעין נשר: עוד מיליון ו-100 אלף שקלים לתשתיות התיישבותיות במרחב מרכז.

מעין נשר: זה הסכם קואליציוני של האיחוד הלאומי.

זהבה גלאון: מה זה מטה ופעולות מרכזיות?

זהבה גלאון: זה בטבלה, 41 מיליון שקלים.

מעין נשר: 41 מיליון למטה?

זהבה גלאון: כן.

זהבה גלאון: מטה ופעולות מרכזיות.

זהבה גלאון: זה נראה לי סכום גדול.

משה גפני: איפה?

זהבה גלאון: בטבלה, בהמשך.

זהבה גלאון: שני העמודים האחרונים.

משה גפני: כן.

משה גפני: מטה ופעולות מרכזיות.

מעין נשר: יש כאן כל מיני פעילויות בתוך התקנות של המטה.

מעין נשר: שוב, הסברתי שאלה הרשאות שכבר ניתנו.

מעין נשר: הוועדה אישרה אותן בשנה שעברה ועכשיו מתקצבים להם מזומנים.

מעין נשר: יש כל מיני דברים.

מעין נשר: העיקר הגדול הוא 32 מיליון שקלים שנועדו לשיקום תשתיות בישוב הכפרי.

מעין נשר: זה פיילוט שנעשה על ידי משרד החקלאות, החטיבה היא רק קבלן ביצוע, נבחרו 15 ישובים שיש להם תשתיות במצב מאוד גרוע ברחבי הארץ והחטיבה בעצם פעלה כדי לשקם את התשתיות האלה.

מעין נשר: זה עיקר הכסף.

מעין נשר: יש שם עוד כסף שנועד בחלקו לעזרה של החטיבה ביישום של הרפורמה בלול, הוצאת לולים מחוץ לישובים.

זהבה גלאון: יש לך רשימה של הישובים?

זהבה גלאון: של אותם 15 ישובים.

מעין נשר: כן, יש לי רשימה.

מעין נשר: אין לי בעיה להעביר לך אותה במייל.

מעין נשר: אני לא זוכרת בעל פה.

זהבה גלאון: איפה הם ממוקמים?

זהבה גלאון: מה הפריסה הגיאוגרפית שלהם?

מעין נשר: הפיילוט, אלה ישובים שנבחרו על בסיס גיל.

מעין נשר: אלה ישובים שהוקמו רק עד 1964.

מעין נשר: מה שבתוכנית הגדולה שאישרנו לפני שבועיים כאן בוועדה, שניתנו 85 מיליון בהרשאה להתחייב, כבר לא קיים התנאי הזה.

מעין נשר: מה שניתן בפיילוט, אלה ישובים שהם באמת מאוד ותיקים ויש רשימה.

מעין נשר: אני מוכנה להעביר לך אותה.

זהבה גלאון: אדוני, זה מקובל או שאתה רוצה שיעבירו לוועדה ואז תעביר אלי?

משה גפני: כן, אפשר לאשר ושיעבירו את הרשימה לוועדה.

זהבה גלאון: אשמח אם תעביר את הרשימה גם אלי.

משה גפני: כן.

משה גפני: המפונים הם בחבל לכיש.

מעין נשר: כן.

זהבה גלאון: החטיבה בעצם קבלן ביצוע לפיתוח אותם 15 ישובים.

משה גפני: קיבלתי אתמול תביעה לדין תורה על כך ששיתפתי פעולה עם המשטרה וקיבלתי גם שוחד על כך שפינו את גוש קטיף.

משה גפני: קיבלתי תביעה לדין תורה.

משה גפני: בעוד שבועיים אני צריך להופיע בבית דין רבני.

זהבה גלאון: אני יכולה לעזור במשהו?

משה גפני: לא נראה לי.

משה גפני: דרך אגב, בבית הדין אני הולך להאשים את ישראל ביתנו, את האיחוד הלאומי ואת המפד"ל שהם היו בקואליציה עם שרון, עם ממשלת שינוי.

משה גפני: אני לא הייתי.

פניה קירשנבאום: אנחנו לא הצבענו.

משה גפני: אתם הצבעתם נגד אבל הייתם בקואליציה.

משה גפני: הקואליציה הזאת עשתה את הפינוי.

משה גפני: אנחנו היינו באופוזיציה אבל אותי תובעים לדין תורה.

משה גפני: אני לא יודע למה אותי, מה אני שונה מהחברים שלי ביהדות התורה.

פניה קירשנבאום: רק אותך?

משה גפני: רק אותי.

פניה קירשנבאום: אתה היית יושב ראש סיעה?

משה גפני: לא.

משה גפני: שום דבר.

משה גפני: אפילו לא הייתי יושב ראש ועדה, לא סגן שר, 4 מיליון שקלים.

משה גפני: ראיתי בעיתונים עוד לפני שקיבלתי.

משה גפני: אתמול קיבלתי את זה.

זהבה גלאון: אדוני, מה זה המיליון ו-100 אלף שקלים שמעבירים משהו למרכז?

זהבה גלאון: למה זה הולך?

מעין נשר: זה הולך למבני ציבור במועצה אזורית מטה בנימין.

מעין נשר: זה כלל אזורי.

מעין נשר: שוב, זה כסף קואליציוני של האיחוד הלאומי.

מעין נשר: זה מחולק לפי קולות קוראים שהחטיבה מפרסמת.

מעין נשר: מועצה שרוצה להגיש בקשה לקבל מבני ציבור מגשיה ובודקים את הבקשה בקול קורא וכולי.

זהבה גלאון: האיחוד הלאומי, מטה בנימין, הם לא בונים אצל הבדואים.

זהבה גלאון: זה מטה בנימין.

זהבה גלאון: הבנו.

זהבה גלאון: אדוני, תודה רבה.

זהבה גלאון: נתראה בהמשך במליאה, כי אני צריכה אותך שם.

משה גפני: כן.

משה גפני: אני מצביע על זה.

משה גפני: ה צ ב ע ה בעד – 2 נגד – 1 פניות מספר 450 עד 452 – אושרו אני חוזר לעמוד 12.

משה גפני: אגב, האיחוד הלאומי לא בקואליציה כך שאין כסף קואליציוני של האיחוד הלאומי.

משה גפני: זה כסף שסוכם אתם.

זהבה גלאון: הם לא בקואליציה, אבל הם רוצים כסף כאילו הם בקואליציה.

זהבה גלאון: פניות מספר 435 עד 440 -

אשרה רודב: הפנייה הזו נועדה לתגבור תקציב משרד המשפטים בסך של 12.5 מיליוני שקלים שעיקרם העברת 11 מיליון שקלים מסעיף הפיתוח לסעיף השוטף של משרד המשפטים, העברת סך של כ-540 אלפי שקלים מרשות המסים למשרד המשפטים בהתאם לסיכום בין המשרדים, העברת סך של 400 אלפי שקלים מ למשרד המשפטים בגין ייצוג בתביעות גזזת, העברת פרקליט מהמשרד לאיכות הסביבה למשרד המשפטים בהתאם לסיכום בין המשרדים ותגבור תקציב הפרקליטות בסך של כ-350 אלפי שקלים.

משה גפני: למה צריך את זה בפרקליטות?

אייל אביטל: זה חלק מהעלויות השוטפות הזעירות לכל מה ששמעת כאן מסביב וזה חלק מהסיכומים.

משה גפני: למה זה מיועד בפרקליטות?

אייל אביטל: בעיקר להוצאות משפט לניהול.

אייל אביטל: אנחנו צריכים לשלם הוצאות בית משפט.

משה גפני: יש עוד משהו בפניות האלה?

אייל אביטל: לא.

משה גפני: אנחנו מצביעים.

משה גפני: ה צ ב ע ה פניות מספר 435 עד 440 – אושרו פה אחד פנייה מספר 446 –

אשרה רודב: הפנייה הזו נועדה לתגבור פרקליטות המדינה ב-25 משרות כוח אדם בהתאם לסיכום בין המשרדים.

משה גפני: לשם מה?

משה גפני: המשרדים לא מעניינים אותי.

משה גפני: מה אלה המשרות האלה?

אשרה רודב: הסיכום הזה הוא למעשה עוד חלק מהסיכום התקציבי של השנים 2011-2012.

משה גפני: גם זה לא מעניין אותי.

משה גפני: מה אלה המשרות האלה?

אשרה רודב: הפרקליטות מצויה בעומס והגענו אתם לסיכום ובמסגרת הסיכום שאישרה הממשלה.

משה גפני: הסיכום של הממשלה לא מעניין אותי.

משה גפני: מה אלה המשרות האלה?

אייל אביטל: אני יכול להסביר אדוני?

משה גפני: כן, תסביר.

אייל אביטל: למעשה כשכנסת ישראל אישרה כאשר בא לפניה חוק תקציב 2011 ו-2012, המשרות האלה היו בתוך המסגרת.

משה גפני: הכול בסדר, חוקית ותקנונית.

משה גפני: הכול בסדר אבל מה אלה המשרות האלה?

אייל אביטל: אנחנו למעשה הצגנו גידול ועומס בזמן דיוני התקציב בפני אגף התקציבים בהיקף של מעל עשרים אחוזים גידול לעומת שנה קודמת בתחום הפלילי ומעל שישים אחוזים בתחום האזרחי בפרקליטות המדינה.

משה גפני: לוקחים 25 פרקליטים חדשים?

אייל אביטל: כן.

אייל אביטל: התשובה היא כן.

משה גפני: מתי לוקחים אותם?

אייל אביטל: לאחר שזה יאושר כאן בוועדה נוכל להתחיל לקדם את ההליך.

משה גפני: מה עושים הפרקליטים האלה?

אייל אביטל: למעשה הפרקליטים האלה, חלקם ילכו לתחום הפלילי, לתחום התביעה הפלילית, וחלקם ילכו לתחום התביעה האזרחית.

אייל אביטל: הם בעצם יתגברו את המערכים הקיימים בפרקליטות כדי להתגבר על העומס.

משה גפני: איך בוחרים את הפרקליטים האלה?

אייל אביטל: במכרזים פתוחים לחלוטין.

משה גפני: תכף נחזור לזה.

משה גפני: פניות מספר 447 עד 449 –

אנסטסיה סורוקינה: הפנייה נועדה להעביר עודפים ממשרד הפנים למשרד לביטחון פנים עבור מערך הכבאות.

אנסטסיה סורוקינה: העודפים הם בסך של 19 מיליון ו-770 אלף שקלים.

משה גפני: אנחנו מצביעים.

משה גפני: ה צ ב ע ה פניות מספר 447 עד 449 – אושרו פה אחד אנחנו חוזרים לפנייה הקודמת של משרד המשפטים.

משה גפני: יש כאן בעיה טכנית בפנייה הזאת.

אייל אביטל: מה הבעיה?

טמיר כהן: איפה 25 תקנים באים לידי ביטוי?

אייל אביטל: אני אסביר.

שמרת: בחודשי עבודה.

משה גפני: לא, אתה לא צריך להסביר.

משה גפני: שמרת: 300 חודשי עבודה.

משה גפני: מישהו יודע לומר מה אתם רוצים שנאשר?

אשרה רודב: בעיקרון יש כאן חודשי עבודה וזאת עוד קטגוריה בנוסף לשיאי כוח אדם.

אשרה רודב: הכסף הוא בגין חודשי העבודה.

משה גפני: אבל איפה זה כתוב?

משה גפני: מה אתם רוצים שנאשר עכשיו?

אשרה רודב: למעשה את הכסף עבור השכר של העובדים.

משה גפני: אין כאן.

טמיר כהן: אין שום תוספת.

אייל אביטל: אני יכול להסביר.

אייל אביטל: ההסבר הוא טכני.

אייל אביטל: למעשה גם כשאישרת בוועדה את מבנה תקציב משרד המשפטים, אישרת למעשה להכניס את המשרות האלה ברזרבה בתוך התקנות כאן.

אייל אביטל: למעשה גם אם זה לא נגלה לעין, זאת פעולה בסכום אפס בתוך מבנה הפרקליטות.

משה גפני: מה אתה רוצה שאני אאשר עכשיו?

אייל אביטל: אני הייתי שמח אם תאשר את הפנייה הזאת.

משה גפני: את מה?

משה גפני: מה יש בפנייה?

משה גפני: אין בפנייה כלום.

אייל אביטל: יש בה למעשה העברה בתוך הפרקליטות עצמה מסעיף רזרבה בו הופיעו המשרות האלה לתוך הפרקליטות עצמה.

אייל אביטל: זאת אומרת, סך כל הפעולה – ואתה רואה כאן את הסך הכול הכללי –היא פעולה בסכום אפס ולכן הדף הזה לא יכול לחשוף את הפעולה בסכום אפס.

אייל אביטל: זאת אומרת, גם אם היה כתוב לך כאן אפס, זה היה מטעה אותך.

אייל אביטל: בגלל שאתה רואה כאן לא את התקנות עצמן אלא את התחומים, בתוך התחום עצמו בוצעה פעולה בסכום אפס.

משה גפני: אנחנו מצביעים.

משה גפני: ה צ ב ע ה פנייה מספר 446 – אושרה פה אחד אישרתי את הפנייה ואני מגיש רביזיה.

משה גפני: אני מבקש שתביא למזכירות הוועדה את הפרטים.

אייל אביטל: אנחנו נעביר עכשיו את הפרטים.

אייל אביטל: אפשר לראות אותם עכשיו.

אשרה רודב: יש לי כאן.

אשרה רודב: זה מהמערכת שלי.

אשרה רודב: אתם רואים רק את מה שמודגש בשחור.

אשרה רודב: למעשה הנה חודשי העבודה, עבודה בלתי צמיתה, והוספתי כאן 312 חודשי עבודה.

משה גפני: אבל איפה זה מופיע כאן?

טמיר כהן: אתה לא רואה את זה.

אשרה רודב: אתה רואה רק את התוכנית.

אייל אביטל: רואים רק את התוכנית, אדוני.

משה גפני: אבל צריך לקחת מהרזרבה.

אשרה רודב: נכון.

אשרה רודב: לקחנו מהרזרבה.

משה גפני: בסדר.

משה גפני: אני מסיר את הרביזיה.

אייל אביטל: תודה אדוני.

משה גפני: מכיוון שאני יודע שכל 25 הפרקליטים שיתקבלו יהיו חרדים, אני מסיר את הרביזיה.

אייל אביטל: אני אשמח לומר לך אדוני שאם אתה מכיר אנשים טובים, אני אשמח אם תפנה אותם.

משה גפני: כן, אני מכיר.

משה גפני: פנייה מספר 453 –

מעין נשר: הפנייה נועדה להעביר שמונים מיליון שקלים בהרשאה להתחייב ממשרד החקלאות לרזרבה הכללית.

מעין נשר: זאת פנייה טכנית.

משה גפני: למה מעבירים את זה לרזרבה?

מעין נשר: בפנייה משבוע שעבר של ה-85 מיליון שקלים הרשאות להתחייב, לקחתי אותם מהרזרבה ולא החזרתי אותם.

משה גפני: אני מבין.

משה גפני: את מחזירה את זה בסדר.

משה גפני: אנחנו מצביעים.

משה גפני: ה צ ב ע ה פנייה מספר 453 – אושרה פה אחד פניות מספר 458 ו-459 -

יאיר אידר: הפנייה נועדה לתגבר את תקציב הפיתוח במשרד לביטחון פנים בסך של 15.5 אלפי שקלים שעיקרם עבור שיפוץ בתי סוהר ורכישת ינשופים.

יאיר אידר: בנוסף הפנייה מבצעת שינויים פנימיים בתקציב המשרד, בין היתר מתגברת את הפעילות במגזר הערבי וכן מתקצבת את פרויקט עיר ללא אלימות ב-35 מיליון שקלים.

משה גפני: אנחנו מצביעים.

משה גפני: ה צ ב ע ה פניות מספר 458 ו-459 – אושרו פה אחד הודעה מספר 04073 - משרד ראש הממשלה.

משה גפני: אין נציג.

משה גפני: תודה רבה.

משה גפני: הישיבה נעולה.